Net Reg - INK - INK Net Reg - INK
Titel: Net Reg
Datum gepubliseer: 13 Mei 2017 Aantal woorde: 159 1044 Kere gelees ♥17
Dis elke dag dieselfde ding, die kos wat óf hard óf droog óf koud is. "Jiggie" is wat haar kind dit partymaal noem. Net een seuntjie in haar klas kan blykbaar als eet – hy eet sommer haar kos ook klaar sodat sy ook 'n skoon bord kan hê.
Sy hou haar oë op die besige pad, al wil sy vuur blaas van woede.
Die volgende middag straal haar dogtertjie soos sy vertel van die nuwe tannie wat in die kombuis werk en die lekkerste visvingers en ertjies gemaak het vir middagete.
"Nes mamma s'n."
'n Glimlag speel om haar mondhoeke. Partymaal moet 'n ma doen wat 'n ma moet doen: verander in 'n draak om haar kind te beskerm.